cyanic-selkie/wikianc huggingface dataset:
সূরা আনআম
নাযিল হওয়ার সময়-কাল
ইবনে আব্বাসের বর্ণনা মতে এ সম্পূর্ণ সূরাটি একই সাথে মক্কায় নাযিল হয়েছিল। হযরত মুয়াজ ইবনে জাবালের চাচাত বোন হযরত আসমা বিনতে ইয়াযিদ বলেন, রসূলুল্লাহ সাল্লাল্লাহু আলাইহি ওয়া সাল্লাম উটনীর পিঠে সওয়ার থাকা অবস্থায় এ সূরাটি নাযিল হতে থাকে। তখন আমি তার উটনীর লাগাম ধরে ছিলাম। বোঝার ভারে উটনীর অবস্থা এমন পর্যায়ে পৌঁছে ছিল যেন মনে হচ্ছিল এই বুঝি তার হাড়গোড় ভেঙ্গে চুরমার হয়ে যাবে। হাদীসে একথাও সুস্পষ্টভাবে বলা হয়েছিল যে, যে রাতে এ সূরাটি নাযিল হয় সে রাতেই রসূল সাল্লাল্লাহু আলাইহি ওয়া সাল্লাম এটিকে লিপিবদ্ধ করান।
এর বিষয় বস্তু সম্পর্কে চিন্তা-ভাবনা করলে সুস্পষ্টভাবে মনে হয়, এ সূরাটি মক্কী যুগের শেষের দিকে নাযিল হয়ে থাকবে। হযরত আসমা বিনতে ইয়াযিদের রেওয়াতটিও একথার সত্যতা প্রমাণ করে। কারণ তিনি ছিলেন আনসারদের অন্তরভুক্ত। হিজরতের পরে তিনি ইসলাম গ্রহণ করেন। যদি ইসলাম গ্রহণ করার আগে তিনি নিছক ভক্তি-শ্রদ্ধার কারণে মক্কায় নবী সাল্লাল্লাহু আলাইহি ওয়া সাল্লামের খেদমতে হাযির হয়ে থাকেন তাহলে নিশ্চিতভাবে হয়ে থাকবেন তার মক্কায় অবস্থানের শেষ বছরে। এর আগে ইয়াসরেববাসীদের সাথে তার সম্পর্ক এত বেশি ঘনিষ্ঠ হয়নি যার ফলে তাদের একটি মহিলা তার খেদমতে হাযির হয়ে যেতে পারে।
নাযিল হওয়ার উপলক্ষ
সূরাটির নাযিল হওয়ার সময়-কাল নির্ধারিত হয়ে যাওয়ার পর আমরা সহজেই এর প্রেক্ষাপটের দিকে দৃষ্টি ফেরাতে পারি। আল্লাহর রসূল যখন মানুষকে ইসলামের দিকে দাওয়াত দেবার কাজ শুরু করেছিলেন। তারপর থেকে বারোটি বছর অতীত হয়ে গিয়েছিল। কুরাইশদের প্রতিবন্ধকতা, জুলুম ও নির্যাতন চরমে পৌঁছে গিয়েছিল। ইসলাম গ্রহণকারীদের একটি অংশ তাদের অত্যাচার নিপীড়নে অতিষ্ঠ হয়ে দেশ ত্যাগ করেছিল। তারা হাবশায় (ইথিওপিয়া) অবস্থান করছিল। নবী সাল্লাল্লাহু আলাইহি ওয়া সাল্লামের সাহায্য-সমর্থন করার জন্য আবু তালিব বা হযরত খাদীজা কেউই বেঁচে ছিলেন না। ফলে সব রকমের পার্থিব সাহায্য থেকে বঞ্চিত হয়ে তিনি কঠোর প্রতিবন্ধকতার মধ্য দিয়ে ইসলাম প্রচার ও রিসালতের দায়িত্ব পালন করে যাচ্ছিলেন। তার ইসলাম প্রচারের প্রভাবে মক্কায় ও চারপাশের গোত্রীয় উপজাতিদের মধ্য থেকে সৎ লোকেরা একের পর এক ইসলাম গ্রহণ করে চলছিল। কিন্তু সামগ্রিকভাবে সমগ্র জাতি ইসলামের অস্বীকার ও প্রত্যাখ্যানের ঝোঁক প্রকাশ করলেও তার পেছনে ধাওয়া করা হতো। তাকে তিরস্কার, গালিগালাজ করা হতো। শারীরিক দুর্ভোগ ও অর্থনৈতিক, সামাজিক নিপীড়নে তাকে জর্জরিত করা হতো। এ অন্ধকার বিভীষিকাময় পরিবেশে একমাত্র ইয়াসরবের দিক থেকে একটি হালকা আশার আলো দেখা দিয়েছিল। সেখানকার আওস ও খাযরাজ গোত্রের প্রভাবশালী লোকেরা এসে নবী সাল্লাল্লাহু আলাইহি ওয়া সাল্লামের হাতে বাই’আত করে গিয়েছিলেন। সেখানে কোন প্রকার অভ্যন্তরীণ বাধা প্রতিবন্ধকতার সম্মুখীন না হয়েই ইসলাম প্রসার লাভ করতে শুরু করেছিল। কিন্তু এ ছোট্ট একটি প্রারম্ভিক বিন্দুর মধ্যে ভবিষ্যতের যে বিপুল সম্ভাবনা লুকিয়ে ছিল তা কোন স্থুলদর্শীর দৃষ্টিগ্রাহ্য হওয়া সম্ভবপর ছিল না। বাহ্যিক দৃষ্টিতে মনে হতো, ইসলাম একটি দুর্বল আন্দোলন। এর পেছনে কোন বৈষয়িক ও বস্তুগত শক্তি নেই। এর আহবায়কের পেছনে তার পরিবারের ও বংশের দুর্বল ও ক্ষীণ সাহায্য-সমর্থন ছাড়া আর কিছুই নেই। মুষ্টিমেয় অসহায় ও বিক্ষিপ্ত বিচ্ছিন্ন ব্যক্তিই ইসলাম গ্রহণ করেছে। যেন মনে হয় নিজেদের জাতির বিশ্বাস, মত ও পথ থেকে বিচ্যুত হয়ে তারা সমাজ থেকে এমনভাবে দূরে নিক্ষিপ্ত হয়েছে যেমন গাছের মরা পাতা মাটির ওপর ঝরে পড়ে।
আলোচ্য বিষয়
এই সূরার আলোচ্য বিষয়গুলোকে প্রধান সাতটি শিরোনামে ভাগ করা যেতে পারেঃ
কিন্তু এখানে যে ভাষণ দেয়া হয়েছিল তাতে এক একটি শিরোনামের আওতায় আলাদা আলাদাভাবে একই জায়গায় পূর্ণাঙ্গরূপে আলোচনা করার রীতি অনুসৃত হয়নি। বরং ভাষণ এগিয়ে চলেছে নদীর স্রোতের মতো মুক্ত অবাধ বেগে আর তার মাঝখানে এ শিরোনামগুলো বিভিন্ন সময় বিভিন্নভাবে ভেসে উঠেছে এবং প্রতিবারেই নতুন নতুন ভংগীতে এর ওপর আলোচনা করা হয়েছে।
মক্কী জীবনের বিভিন্ন পর্যায়
এখানে পাঠকের সামনে সর্বপ্রথম একটি বিস্তারিত মক্কী সূরা আসছে। তাই এ প্রসঙ্গে মক্কী সূরাগুলোর ঐতিহাসিক পটভূমির একটি পূর্ণাঙ্গ বিশদ আলোচনা করে নেয়ার প্রয়োজন বোধ করছি। এ ধরনের আলোচনার পরে পরবর্তী পর্যায়ে যেসব মক্কী সূরা আসবে এবং তাদের ব্যাখ্যা প্রসংগে আমি যেসব কথা বলবো সেগুলো অনুধাবন করা সহজ হবে।
মাদানী সূরাগুলোর মধ্যে প্রায় সবগুলোর নাযিলের সময়কাল আমাদের জানা আছে অথবা সামান্য চেষ্টা-পরিশ্রম করলে তার সময়-কাল চিহ্নিত করে নেয়া যেতে পারে। এমনকি সেসব সূরার বহু সংখ্যক আয়াতের পর্যন্ত নাযিলের উপলক্ষ ও কারণ নির্ভরযোগ্য রেওয়ায়াতে পাওয়া যায়। কিন্তু মক্কী সূরাগুলো সম্কর্কে এতটা বিস্তারিত তথ্য–উপকরণ আমাদের কাছে নেই। খুব কম সংখ্যক সূরা এমন রয়েছে যার নাযিলের সময়কাল ও প্রেক্ষাপট সম্পর্কিত নির্ভুল ও নির্ভরযোগ্য রেওয়ায়াত পাওয়া যায়। কারণ মাদানী যুগের তুলনায় মক্কী যুগের ইতিহাসে খুঁটিনাটি বিষয়ের বিস্তারিত আলোচনা কম। তাই মক্কী সূরাগুলোর ব্যাপারে আমাদের ঐতিহাসিক সাক্ষ-প্রমাণের পরিবর্তে অধিকাংশ ক্ষেত্রে বিভিন্ন সূরার বিষয়বস্তু, আলোচ্য বিষয় ও বর্ণনা পদ্ধতি এবং প্রত্যেক সূরার নাযিলের পটভূমি সংক্রান্ত সুস্পষ্ট ও অস্পষ্ট ইশারা-ইংঙ্গিতের আকারে যে অভ্যন্তরীণ সাক্ষ-প্রমাণ রয়েছে তার ওপরই নির্ভর করতে হয়। একথা সুস্পষ্ট যে, এ ধরনের সাক্ষ-প্রমাণের সাহায্যে প্রত্যেকটি সূরা ও আয়াত সম্পর্কে নিশ্চিতভাবে অঙ্গুলি নির্দেশ করে একথা বলা যেতে পারে না যে, এটি অমুক তারিখে বলা যেতে পারে যে, একদিকে আমরা মক্কী সূরাগুলোর ভেতরের সাক্ষ-প্রমাণ এবং অন্যদিকে নবী সাল্লাল্লহু আলাইহি ওয়া সাল্লামের মক্কী জীবনের ইতিহাস পাশাপাশি রেখে এবং উভয়ের তুলনামূলক পর্যালোচনা করে কোন্‌ সূরা কোন্‌ পর্যায়ের সাথে সম্পর্কিত ছিল সে সম্পর্কে একটি মত গঠন করতে পারি।
গবেষণা ও অনুসন্ধানের এ পদ্ধতি অনুসরণ করে নবী সাল্লাল্লাহু আলাইহি ওয়া সাল্লামের মক্কী জীবনের প্রতি দৃষ্টিপাত করলে আমরা ইলামী দাওয়াতের দৃষ্টিকোণ থেকে একে চারটি প্রধান প্রধান ও উল্লেখযোগ্য পর্যায়ে বিভক্ত দেখতে পাইঃ
চাকা ভেকা
চাকা ভেকা বা গ্যানগেনিয়া কটকটি মাছ এক প্রকার কালচে রঙের, বড় মাথা বিশিষ্ট, স্বাদু পানির কদাকার মাছ। এটি বিভিন্ন নামে পরিচিত, যেমন- চাকা, চেকা-বেকা,চেকমেকা, চাগা, ব্যাঙ-সাবা, চেকভেগা, চেগাবেগা, কুরকুরি, গ্যানগ্যানে ইত্যাদি। এটি বাংলাদেশ, ভারত ও মায়ানমার অঞ্চলের গঙ্গা-ব্রহ্মপুত্র এবং ইরাবতী নদীর অববাহিকা এলাকার নদী, খাল, বিল, পুকুর ইত্যাদি বিভিন্ন জলাশয়ে পাওয়া যায়। এটি সাধারণত কাদার নিচে লুকিয়ে থাকতে পছন্দ করে এবং অন্ধকার বা অল্প আলোতে ঘোরাফেরা করে থাকে। কুৎসিত বলে এটি সাধারণত খাওয়া হয় না, যদিও এটি বেশ সুস্বাদু। এর বৈজ্ঞানিক নাম Chaca chaca।
নামকরণ
জীবিত অবস্থায় মাছটি ধরার পর মাছটি কটকট করে আওয়াজ করে বলে মাছটির নাম রাখা হয় কটকটি। মাছটি দেখতে ধূসর কালচে, মুখটি বড়, পিঠে নায়ের মাস্তুলের ন্যায় একটি বড় কাঁটা ও চেপটা আকৃতির বলে অনেকে এর নাম দিয়েছে চেকভেগা। ব্যাঙ মাছ রাখা হয়েছে দেখতে অনেকটা বেংগাচি আকৃতির বলে।
বিবরণ
এদের দেহ সম্মুখে অবনত, পার্শ্বদিকে চাপা এবং পেছনে ক্রমান্বয়ে সরু হয়। মাথাটি বৃহৎ আকৃতির, দৃঢ়ভাবে অবনমিত এবং আয়তাকার।
খাদ্য ও বাসস্থান
কটকটি মাছ মূলত কাঁদাপানির মাছ। মাছটি জলাশয়ের পানির নিচে কাঁদার উপরে বাস করে। কাঁদা খায় এবং পানির উপরিভাগের মরা মাছ পচে কাঁদাতে পড়লে কটকটি মাছেরা সেগুলো খেয়ে জীবনধারন করে। সাম্প্রতিকালে নদীর পানি ও কাঁদা দূষণের ফলে এই কটকটি মাছের আবাসস্থল নষ্ট হয়ে গেছে। যার ফলে এই কটকটি মাছে সংখ্যা দিন দিন কমে যাচ্ছে।
আদি নিবাস
প্রায় সকল নিম্ন এলাকাতেই কটকটি মাছ দেখা যায়। এ থেকে ধারণা করা যায় মাছটির আদি নিবাস সমুদ্র। কোন কোন প্রামান্য চিত্রে সমুদ্রের তলদেশে এসব কটকটি মাছের আকৃতির মাছ দেখতে পাওয়া যায়।
বিস্তৃতি
মাছটি বাংলাদেশ, ভারত, নেপাল অঞ্চলে পাওয়া যায়। ভারতের গঙ্গা ও ব্রহ্মপুত্র অববাহিকায় এদের ব্যাপক ভাবে বিস্তৃত।
এন৯৫ মাস্ক
alt=|থাম্ব|এন৯৫ মাস্ক alt=|থাম্ব|৩এম এন৯৫ মাস্ক এন৯৫ মাস্ক বা এন৯৫ রেসপিরেটর হল একটি মুখে দেয়া বস্তুকণা-পরিশোধন রেসপিরেটর যেটি মার্কিন সংস্থা ন্যাশনাল ইনস্টিটিউট ফর অকুপেশনাল সেফটি অ্যান্ড হেলথ (NIOSH) এর বায়ু পরিশোধন এন৯৫ (N95) এর মানদণ্ড অনুযায়ী তৈরী, যার মানে হল এটির মাধ্যমে অন্তত ৯৫% বালুকণা পরিশোধিত হয়। আর এটি যে পুরোপুরি তেল প্রতিরোধী তা কিন্তু নয়; আরেকটি মানদণ্ড হল, পি৯৫, যেখানে এই তেল প্রতিরোধী কার্যকর হবে। এন৯৫ সব সময় বস্তুকণা পরিশোধন করার ক্ষেত্রে ব্যবহৃত হয়। এটি একটি যান্ত্রিক পরিশোধন রেসপিরেটর, যা গ্যাস বা বাষ্পের বিরুদ্ধে নয় বরং বালুকণা থেকে ব্যবহারকারীকে সুরক্ষা দেয়।
এই এন৯৫ মাস্কের সাথে আরো অন্য রেসপিরেটর যুক্ত থাকতে পারে যা যুক্তরাষ্ট্র বাদে অন্য দেশে তাদের নিজস্ব নিয়ম অনুযায়ী হতে পারে। যেমন ইউরোপীয় ইউনিয়নে এফএফপি২ (FFP2) রেসপিরেটর এবং চীনে কেএন৯৫ (KN95) রেসপিরেটর ব্যবহৃত হয়। অবশ্য, পরিশোধন দক্ষতা, পরীক্ষা এজেন্ট আর প্রবাহ হার এবং গ্রহণযোগ্য প্রেশার ড্রপ এর মতো বিষয়ে তাদের কার্যকারিতা উপর ভিত্তি করে কিছুটা আলাদা মানদণ্ড ব্যবহার করা হয়।
এন৯৫ মাস্ক বানানোর জন্য সিনথেটিক পলিমার ফাইবারের সূক্ষ্ম জাল প্রয়োজন, যা তন্তুহীন পলিপ্রোপিলিন ফ্যাব্রিক নামেও পরিচিত, যেগুলো গলিত প্রবাহ নামক একটি প্রক্রিয়ার মাধ্যমে উৎপাদিত হয় যার দ্বারা অভ্যন্তরীণ পরিশোধন স্তর তৈরী হয়। আর এই অভ্যন্তরীণ স্তরেই সব বিপজ্জনক কণা পরিশোধিত হয়।
ব্যবহার
থাম্ব|শ্বাসযন্ত্র কার্যকর করার জন্য তিনটি মূল কারণের ভিজুয়াল দৃশ্য - বড় করতে ক্লিক করুন থাম্ব|ব্যবহারকারীর মাস্ক পরিধানের জন্য নির্দেশনা, যা প্রত্যেকবারই লাগবে- বড় করতে ক্লিক করুন কর্মীরা যখনই টাইট-ফিটিং রেসপিরেটর ব্যবহার করেন তখনই শ্বাসযন্ত্রের সুরক্ষা ব্যবস্থার ক্ষেত্রে ফিট টেস্ট একটি গুরুত্বপূর্ণ ব্যাপার হয়ে দাঁড়ায়। ওএসএইচএ (OSHA) এর ক্ষেত্রে, প্রতিটি কর্মীর জন্য সঠিক মডেল, শৈলী এবং আকারের রেসপিরেটর শনাক্ত করার পাশাপাশি সঠিক ফিট পরীক্ষা করা প্রয়োজন। এছাড়া, এন৯৫ এর মত অন্য টাইট-ফিটিং রেসপিরেটর প্রত্যেকবার লাগানোর সময় ব্যবহারকারীর সিল চেক করা দরকার। রেসপিরেটর লাগানো জায়গায় মুখের লোম বের হয়ে যেতে পারে।
রেসপিরেটর ব্যবহারের আগে ডাক্তারের পরামর্শ নেয়া প্রয়োজন কারণ লাগানোর পর শ্বাস নেয়া উল্টো আরও কঠিন হতে পারে। কিছু কিছু ক্ষেত্রে রেসপিরেটর ব্যবহারে হৃৎপিণ্ডের প্রবাহ আটকানো, ফুসফুসের রোগ এবং ক্লাস্ট্রোফোবিয়ার মতো মানসিক রোগও হতে পারে।
থমাস গেরিজ মাশারেক
থমাস গেরিজ মাশারেক (শুধু থমাস মাশারেক নামেও পরিচিত) (৭ মার্চ ১৮৫০ - ১৪ সেপ্টেম্বর ১৯৩৭), ছিলেন একজন অস্ট্রীয়-চেক রাজনীতিবিদ, সমাজকর্মী ও দার্শনিক, যিনি প্রথম বিশ্বযুদ্ধে চেকোস্লোভাকিয়ার অগ্রহী প্রতিষ্ঠাতা ও প্রথম রাষ্ট্রপতি। তিনি মূলত একটি গণতান্ত্রিক ফেডারেশনের মাধ্যমে অস্ট্রো-হাঙ্গেরীয় রাজতন্ত্রের সংস্কার কামনা করেছিলেন কিন্তু প্রথম বিশ্বযুদ্ধের সময় তিনি রাজতন্ত্রের উচ্ছেদসাধনে কাজ করেছিলেন এবং মিত্রশক্তির সাহায্যে পরবর্তীতে সফলতা লাভ করেন।
প্রারম্ভিক জীবন ও শিক্ষা
মাশারেক ক্যথোলিক প্রধান শহর হুদুনিন, মোরাভিয়ার (মোরাভিয়ান স্লোভাকিয়ার অংশ) একটি দরিদ্র পরিবারে জন্মগ্রহণ করেন। তিনি তার শৈশব দক্ষিণ মোরাভিয়ার চেকোভিচ গ্রামে কাটান এবং পরবর্তীতে অধ্যয়নের জন্য ব্রনোতে চলে আসেন। তার পিতা জোসেফ মাশারেক ছিলেন একজন অশিক্ষিত স্লোভাক গাড়োয়ান (পরবর্তীতে গোমস্তা) এবং তিনি অস্ট্রিয়া-হাঙ্গেরির হাঙ্গেরিয়ান অংশ থেকে এসেছেন (১৯১৮ সালের পর স্লোভাকিয়ার পূর্ব অংশ চেকোস্লোভাকিয়ার অংশে পরিনত হয়)। মাশারেকের মা তেরেসি মাশারেকোভা ছিলেন স্লোভাক বংশদ্ভুত মোরাভিয়ান কিন্তু তিনি জার্মান শিক্ষা অর্জন করেছিলেন। তারা ১৫ আগস্ট ১৮৪৯ সালে বিয়ে করেন।
১৮৭২ থেকে ১৮৭৬ সাল পর্যন্ত ব্রনো ও ভিয়েনার গ্রামার স্কুলে অধ্যায়নের পর মাশারেক ভিয়েনা বিশ্ববিদ্যালয়ে যোগদান করেন। সেখানে তিনি ফ্রেন্জ বেনতানোর ছাত্র ছিলেন। ১৮৭৬ সালে একই বিশ্ববিদ্যালয় থেকে তিনি তার পিএইচডি ডিগ্রী অর্জন করেন এবং এখান থেকেই ১৮৮৯ সালে পুনর্বাসনের উপর থিসিস সম্পূর্ণ করেন। গবেষণার শিরোনাম ছিলে, Der Selbststmord als sociale Massenerscheinung der modernen Civilisation (আধুনিক সভ্যতায় আত্মহত্যা একটি সামাজিক গণ বিষয়) । ১৮৭৬ থেকে ১৮৭৯ এর মাঝামাঝি তিনি লিপজিং-এ অধ্যায়ন করেছিলেন।
ইতিমধ্যে, ১৫ই মার্চ ১৮৭৮ সালে তিনি ব্রুকলেনে চার্লোট গেরিজকে বিয়ে করেন। ১৮৮২ সালে তিনি চেক অংশের বিশ্ববিদ্যালয়, প্রাগ বিশ্ববিদ্যালয়ে দর্শনের অধ্যাপক হিসেবে যোগদান করেন। পরের বছর তিনি অ্যাথিনিয়াম নামে চেক সংস্কৃতি ও বিজ্ঞান বিষয়ক একটি ম্যাগাজিন প্রতিষ্ঠা করেন।
সেবা সিং ঠিকরিবালা
সেবা সিং ঠিকরিবালা (১৮৮৬ – ১৯৩৫) ছিলেন পাতিয়ালা রাজ্যের প্রজা মন্ডল আন্দোলনের একজন প্রাক্তন নেতা। তিনি পাতিয়ালার মহারাজা ভুপিন্দর সিংয়ের রাজত্বকালে এবং ব্রিটিশ আমলে রিয়াসাত পর্যমন্ডল পার্টির সভাপতি ছিলেন। এই পার্টির ভাইস প্রেসিডেন্ট ছিলেন সরদার রিধা সিং।
সেবা সিং ধালিওয়াল নামে ভারতের পাঞ্জাবের থিকরিবালা গ্রামে জন্মগ্রহণ করেন। তিনি ধালিওয়াল জাত পরিবারে জন্মগ্রহণ করেছিলেন। তিনি পাঞ্জাবের একজন বিশিষ্ট মুক্তিযোদ্ধা হিসাবে স্মরণীয় ও সম্মানিত।
কানাডার নিউ ডেমোক্র্যাটিক পার্টির নেতা জগমিত সিং তাঁর নাতি।
বাংলাদেশের বীমা কোম্পানিসমূহের তালিকা
বাংলাদেশের বীমা কোম্পানিসমূহের তালিকা হচ্ছে বাংলাদেশে বীমা সেবাদানকারী কোম্পানিসমূহের একটি তালিকা। বাংলাদেশে বর্তমানে মোট ৭৯টি বীমা কোম্পানি বীমা সেবা দিচ্ছে যার মধ্যে ৩৫টি লাইফ বীমাকারী কোম্পানি এবং ৪৬টি নন-লাইফ বীমাকারী কোম্পানি। লাইফ বীমাকারী কোম্পানির মধ্যে ১টি সরকারী এবং ৩৪টি বেসরকারি মালিকানাধীন। অন্যদিকে নন-লাইফ বীমাকারী কোম্পানির মধ্যে ১টি সরকারী এবং ৪৫টি বেসরকারি মালিকানাধীন।
নল্লুর কন্দস্বামী মন্দির
নল্লুর কন্দস্বামী কোভিল বা নল্লুর মুরুগান কোভিল (তামিল: நல்லூர் கந்தசுவாமி கோவில்) শ্রীলঙ্কার অন্যতম গুরুত্বপূর্ণ হিন্দু মন্দির। এটি শ্রীলঙ্কার উত্তর প্রদেশের জাফনা জেলার নল্লুর শহরে অবস্থিত।এই মন্দিরে মরুগান বা কার্তিক পবিত্র ভেল রূপে পূজিত হন।সিম্বিয়ান ব্রোঞ্জে নির্মিত মন্দিরের নল্লুর দেবীর প্রতিমাটি দশম শতকে চোল সম্রাজ্যের রাণী সিম্বিয়ান মহাদেবী উপহার হিসেবে প্রদান করেন।
উৎপত্তি
নল্লুর কন্দস্বামী মন্দিরটি ৯৪৮ সালে প্রতিষ্ঠিত হয়েছিল।যল্পনা ভাইপাভা মালালির মতে, মন্দিরটি  জাফনা রাজা কলিঙ্গ মঘার একজন মন্ত্রী পাভেন্যা ভাকু ১৩ শতাব্দীর মধ্যে ওই স্থানে প্রতিষ্ঠিত করেন।রাজা সাপুমল কুমারিয়া (তামিলদের মধ্যে ছেম্পফা পেরুমল নামে পরিচিত) যিনি কোট্টে সম্রাজ্যের পক্ষে জাফনা শাসন করতেন তাকে তৃতীয়বারের মত ওই মন্দিরটি নির্মাণ করেন।  নল্লুর জাফনা রাজ্যের রাজধানী ছিল এবং রাজপ্রাসাদ মন্দিরের খুব নিকট অবস্থিত ছিল।নল্লুরে প্রবেশ করার জন্য চারটি বৃহৎ গোপুরম বা প্রবেশদ্বার এবং  দুটি প্রধান সড়ক ছিল। চারটি গোপুরমের সাথে চারটি মন্দির ছিল।সাধারন ভাবে বলা যায় নল্লুর শহরটি হিন্দু মন্দির এবং হিন্দু ঐতিহ্য সমৃদ্ধ এক স্থান ছিল।
বর্তমানে নল্লুর মন্দিরটি তার আগের জায়গাতে নেই কারণ পূর্বের মন্দিরটি পর্তুগিজরা দখল করে নেয় এবং সেখানে গির্জা তৈরি করে। নল্লুর শহরটি মুথিরাই সান্থাই বা মার্কেট প্লেস হিসেবে ছিল যা একটি বর্গাকার দুর্গ দ্বারা বেষ্টিত ছিল।সেখানে রাজার জন্য বাসস্থান, ব্রাহ্মণ পুরোহিত, সৈন্য ও অন্যান্য সেবা প্রদানকারীদের জন্য ভবন ছিল। পুরানো মন্দিরটি সুউচ্চ দেয়াল বেষ্টিত একটি আত্মরক্ষামূলক দুর্গ হিসেবেও ব্যবহার করা হত। এখনও নল্লুরে চাঙ্কিলিয়ান থপ্পু বা রাজা দ্বিতীয় চাঙ্কির প্রাসাদের বাইরের অংশ টিকে রয়েছে।তৃতীয় বারের মত নল্লুর মন্দিরটি পর্তুগিজ ক্যাথলিক খ্রিস্টান কর্নেল ফিলিপ্পে ডি অলিভেরিয়া ১৬২৪ সালে ধ্বংস করে।
বর্তমান মন্দির
চতুর্থ বা বর্তমান মন্দিরটি ১৭৪৯ সালে ডাচ ঔপনিবেশিক আমলে কৃষ্ণ সুবা আইয়ার এবং রঘুনাথ মাপানা মুদালিয়ার নামে দুজন ব্যক্তি নির্মাণ করেন মূল আদি মন্দিরের প্রাঙ্গনে। প্রাথমিকভাবে মন্দির ইট ও পাথর ব্যবহার করে নির্মিত এবং একটি ক্যাডজান ছাদ ছিল। মূল মন্দিরতে মাত্র দুটি প্রধান কক্ষ ছিল এবং ঘড়ির জন্য কোন টাওয়ার ছিল না;পার্শ্ববর্তী আঙ্গিনা, প্রাচীর, বা কোনো গোপুরপম বা প্রবেশদ্বারও ছিল না। ঘড়ির জন্য প্রথম টাওয়ারটি ১৮৯৯ সালে নির্মিত হয় এবং প্রধান হলঘরটি যেখানে দেবতা বাস করেন সেটি ১৯০২ সালে পাথর দিয়ে নির্মিত হয়। ১৯০৯ সালে সর্বপ্রথম মন্দিরটির প্রাচীর নির্মিত হয়।অনুরূপভাবে,ধীরে ধীরে জনসাধারণের কাছ থেকে অনুদান নিয়ে মন্দিরটির সংস্কার করা হয়েছে।১৯৬৪ সালে 'ভাসান্থা মণ্ডপম' বা বর্তমান গ্র্যান্ড হলটি নির্মাণ করা হয়। মন্দির পূর্বমুখে রয়েছে প্রধান প্রবেশপথ। প্রধান ফটক বা গোপুরমটি দ্রাবিড় স্থাপত্য শৈলীতে নির্মিত যা পাঁচ তলা টাওয়ারের সমান উঁচু। পার্শ্ববর্তী ভেতরের উঠানে গণেশ, ভৈরব, সূর্য ও সান্দানা গোপালের জন্য মন্দির নির্মিত হয়েছে।এই মন্দিরের দক্ষিণ অংশে পবিত্র জলাশয় এবং থান্দুয়াথাপানি রয়েছে যা মুরুগান বা কার্তিকের জন্য নিবেদিত। উত্তর পাশে  রয়েছে একটি বড় উদ্যান। মন্দিরের একটি তালা দেয়া ভুগর্ভস্থ কুঠরি  রয়েছে যেখানে  দশম শতাব্দীতে চোল রাজাদের মন্দিরে দান করা  ব্রোঞ্জ সংরক্ষণ করা হয়েছে।
সামাজিক তাৎপর্য
মন্দিরটি উত্তর শ্রীলঙ্কার তামিলর হিন্দুদের কাছে সামাজিকভাবে একটি গুরুত্বপূর্ণ প্রতিষ্ঠান।শ্রীলঙ্কার প্রবাসী তামিলরা অনেক মন্দির ইউরোপ এবং উত্তর আমেরিকায় নির্মাণ করেছেন এবং সাংস্কৃতিক স্মৃতি হিসাবে এই মন্দিরের নাম ব্যবহার করেছেন।
নতুন গোপুরম বা দ্বার নির্মাণ
thumb|মন্দিরের উত্তর দিকে নির্মিত নতুন গোপুরম বা প্রবেশদ্বার ২১ আগস্ট ২০১১ সালে মন্দিরের ১০০ ফুট উঁচু নতুন গোপুরম উন্মোচন করেন।
উৎসব
মন্দির বার্ষিক উৎসব যা পতাকা উত্তোলন দিয়ে শুরু হয় যেটি কদিয়াত্রাম নামে পরিচিত।এই উৎসবটি ২৫ দিন ব্যাপী হয় যেখানে অভিষেক,পূজা সহ আরও অনেক আচার অনুষ্ঠান পরিচালিত হয়।
কি করে বলবো‌‌‌ তোমায়
কাহিনী
কি করে বলবো তোমায় সুমিত প্রোডাকশন প্রযোজিত এবং আয়ান সেনগুপ্ত পরিচালিত একটি বাংলা নাটক । স্বস্তিকা দত্ত,অয়ন নায়ক, ক্রুশাল আহুজা এবং রাহুল দেব বোস অভিনীত এই নাটটি মূল চরিত্রে অভিনয় করা গল্পটি রাধিকাকে ঘিরে আবর্তিত হয়, যিনি একজন সফল ফ্যাশন ডিজাইনার হওয়ার আকাঙ্ক্ষী। কৌশিক তার জীবনে সতেজ বাতাসের নিঃশ্বাসের মতো প্রবেশ করে, কিন্তু পরে রাধিকা তাকে হারিয়ে ফেলে। তারপরে কর্ণ নামে এক ব্যবসায়ী রাধিকার প্রেমে পড়ে যান।
স্তেফান লেকোভিচ
স্তেফান লেকোভিচ (Стефан Лековић, Stefan Leković; জন্ম: ৯ জানুয়ারি ২০০৪) হলেন একজন সার্বীয় পেশাদার ফুটবল খেলোয়াড়। তিনি বর্তমানে সার্বিয়ার পেশাদার ফুটবল লিগের শীর্ষ স্তর সার্বীয় সুপারলিগার ক্লাব রেড স্টার বেলগ্রেডের হয়ে রক্ষণভাগের খেলোয়াড় হিসেবে খেলেন।  তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।
২০২২ সালে, লেকোভিচ সার্বিয়া অনূর্ধ্ব-১৯ দলের হয়ে সার্বিয়ার বয়সভিত্তিক পর্যায়ে অভিষেক করেছিলেন।
প্রারম্ভিক জীবন
স্তেফান লেকোভিচ ২০০৪ সালের ৯ই জানুয়ারি তারিখে সার্বিয়া ও মন্টিনিগ্রোর বেলগ্রেডে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
লেকোভিচ সার্বিয়া অনূর্ধ্ব-১৯ দলের হয়ে খেলার মাধ্যমে সার্বিয়ার প্রতিনিধিত্ব করেছেন। সার্বিয়ার বয়সভিত্তিক দলের হয়ে তিনি প্রায় ১ বছরে ১৪ ম্যাচে অংশগ্রহণ করে ৩টি গোল করেছেন।
মানাদিল উরুদি ভেন্ডুম
মানাদিল উরুদি ভেন্ডুম (மனதில் உறுதி வேண்டும்; শক্ত মন প্রয়োজন) ১৯৮৭ সালে মুক্তি পাওয়া একটি তামিল চলচ্চিত্র যেটি কে. বলচন্দ পরিচালনা করেন, চলচ্চিত্রটি উদারবাদী মানুষ নন্দিনী (সুহাসিনী) এর গল্প বলে।
সঙ্গীত
সঙ্গীত পরিচালনা করেন ইলাইয়ারাজা এবং গীতিকার ছিলেন বালি।
যায়েদ ইবনে আমর
যায়েদ ইবনে আমর ইবনে নুফাইল (মৃত্যু ৬০৫) ছিলেন একজন একেশ্বরবাদী যিনি ইসলাম আগমনের কিছুদিন পূর্বে মক্কায় মারা যান।
পরিবার
তিনি ছিলেন কুরাইশ গোত্রের আদি গোত্রের সদস্য আমর ইবনে নুফাইলের পুত্র। জায়েদের মায়ের আগে তার দাদা নুফাইল ইবনে আবদুলুজ্জার সাথে বিয়ে হয়েছিল, তাই এই বিয়ে থেকে তার ছেলে আল-খাত্তাব ইবনে নুফাইল একই সাথে জায়েদের সৎ ভাই এবং সৎ-চাচা ছিলেন।
যায়েদ খুজাআ গোত্রের ফাতিমা বিনতে বাজাকে বিয়ে করেন এবং তাদের পুত্র ছিলেন সাঈদ ইবনে যায়িদ। পরবর্তী স্ত্রী, উম্মে কুরজ সাফিয়া বিনতে আল-হাদরামি, তার কন্যা আতিকার জন্ম দেন।
মূর্তি পরিত্যাগ
যায়েদ ইহুদি এবং খ্রিস্টান উভয়কেই তাদের বিশ্বাস সম্পর্কে প্রশ্ন করার জন্য সিরিয়া ভ্রমণ করতেন, কিন্তু তিনি উভয় দলের উত্তরে খুশি তিনি ছিলেন না। পরবর্তী মুসলিম ঐতিহাসিকদের মতে, তার "প্রাকৃতিক রূপ অনুসরণ করে আব্রাহামের ধর্ম ছিল" এবং "কোনও অংশীদার ছাড়াই একমাত্র আল্লাহর উপাসনা করতেন।" আমির ইবনে রাবিয়া, যিনি ছিলেন আল-খাত্তাবের একজন সহযোগী, পরে বলেছিলেন যে যায়েদ তাকে বলেছিলেন যে তিনি ভবিষ্যতে একজন নবীর আগমনে বিশ্বাস করেন।
একেশ্বরবাদী বিশ্বাস
জায়েদের ধর্মীয় বিশ্বাসের তিনটি বিষয় ঐতিহ্যগত ইসলামী উৎসে উল্লেখ করা হয়েছে। প্রথমত, তিনি মূর্তি পূজা করতেন না এবং এটি করার জন্য তিনি কুরাইশদের তিরস্কার করতেন। আসমা বিনতে আবি বকর তাকে কাবার বাইরে ঘোষণা করতে শুনেছেন: "হে কুরাইশ, আমি ছাড়া তোমাদের কেউ ইব্রাহীমের ধর্ম অনুসরণ করছ না।"   তিনি এই কবিতাটি রচনা করেছেন: "আমি কি এক প্রভুর উপাসনা করব, নাকি এক হাজার? "যদি আপনি যতটা দাবি করেন ততগুলি থাকে" "আমি [আল-লাত] এবং আল-উজ্জা, উভয়ই পরিত্যাগ করি। 'যে কোনো শক্তিশালী মনের মানুষের মতোই' 'আমি আল-উজ্জা ও তার দুই কন্যার উপাসনা করব না। "আমি [হুবালের] উপাসনা করব না, যদিও তিনি আমাদের প্রভু ছিলেন। "সেই দিনগুলিতে যখন আমার খুব কম জ্ঞান ছিল। দ্বিতীয়ত, তিনি তার খাদ্য পরিবর্তন করেছেন। তিনি মৃতদেহ, রক্ত বা প্রতিমার জন্য জবাই করা হয়েছে এমন কিছু খাননি।  তিনি কুরাইশদের বললেন: "আল্লাহ ভেড়া সৃষ্টি করেছেন এবং তিনি এর জন্য বৃষ্টি ও ঘাস প্রেরণ করেছেন; তবুও তোমরা যখন তা জবাই করবে তখন আল্লাহর নাম উচ্চারণ করবে না।"
তৃতীয়ত, তিনি শিশুহত্যার বিরোধিতা করেন। তিনি জীবিত কবর দেওয়া শিশুদের উদ্ধার করেন এবং তাদের নিজের বাড়িতে লালন-পালন করতেন। যখন মেয়েরা বড় হয়ে যেত, তখন তিনি তাদের বাবাদেরকে তাদের মেয়েদের ফিরিয়ে নেওয়ার বা জায়েদের খরচে তাদের ভরণপোষণ করার জন্য ছেড়ে দেওয়ার প্রস্তাব দিতেন।
মুহাম্মদের সাথে দেখা
একবার যায়েদ বালদাহে ভবিষ্যত নবী মুহাম্মদের মুখোমুখি হন, যায়েদ ইবনে হারিসার সাথে, যিনি সবেমাত্র তায়েফের আল-উজ্জাতে কোরবানি দিয়ে ফিরেছিলেন। তারা তাকে তাদের ব্যাগে কিছু মাংস দিয়েছিল, কিন্তু ইবনে নুফায়েল তাদের বলে: "তোমাদের খালাদের জিজ্ঞাসা কর। তারা তোমাকে বলত যে, তুমি তোমার পাথরের বেদীতে যা জবেহ করো আমি তা খাই না এবং জবাই করার সময় আল্লাহর নাম না থাকলে আমি কিছু খাই না। আমি আল-লাত এবং আল-উজ্জা উভয়ই ত্যাগ করেছি। কিংবা আমি হুবালের উদ্দেশ্যে যাত্রা করি না এবং তাকে পূজা করি না।" মুহম্মদ সিদ্ধান্ত নেন যে তিনিও কোন মূর্তির উদ্দেশ্যে বলি দেওয়া কিছু খাবেন না।  কিস্টারের মতে:"ঐতিহ্যটি স্পষ্টভাবে এই বিষয়টিকে নির্দেশ করে যে নবী তার নবুয়্যতের আগে, তার সম্প্রদায়ের রীতিনীতি অনুসরণ করতেন এবং ইবন আল-কালবির ঐতিহ্যকে সমর্থন করে যে নবী 'তাঁর সম্প্রদায়ের ধর্মীয় রীতি অনুসরণ করে আল-উজ্জাকে একটি সাদা ভেড়া অর্পণ করেছিলেন। ' (লাকাদ আহদাইতু লি 'ল-উজ্জা শাতান 'আফরা'ওয়া আনা আলা দীনিকাউমি ) ... এই ধারণার উপর ভিত্তি করে যে নবীর দাওয়াতের আগে কোনো ' ইসমা' ছিল না হাদিস ঐতিহ্যের প্রথম স্তরের অন্তর্ভুক্ত যা পরবর্তীতে বিস্মৃতিতে পড়ে যায় বা পুনরায় ফিরে আসে।"গুইলাউম এটিকে "অসামান্য গুরুত্বের একটি ঐতিহ্য " বলে অভিহিত করেছেন ... উপদেশের মাধ্যমে মুহাম্মদের উপর একেশ্বরবাদীর প্রভাবের একমাত্র বিদ্যমান প্রমাণ।
শিয়া পণ্ডিত, আলি আল-মিলানি, এই গল্পের সত্যতা নিয়ে প্রশ্ন তোলেন, যুক্তি দেন যে নবী মুহাম্মদ কখনই হারাম খাবার খাননি, বা ধর্মীয় নিয়মে কারও জ্ঞান কখনও তাঁর চেয়ে উচ্চতর হতে পারে না। মিলানী বিশ্বাস করেন যে "নবী ও রসূল" নিঃসন্দেহে যায়েদ বা অন্য কারো থেকে তাঁর নবুওয়াতের আগে এবং পরে, ধর্মের জ্ঞান ও জ্ঞানের দিক থেকে উচ্চতর ছিলেন।
সহীহ আল-বুখারি গ্রন্থে মুহাম্মদের সাথে জায়েদের মুখোমুখি হওয়ার দুটি ভিন্ন বর্ণনা বা বর্ণনা রয়েছে। এক প্রকারের মধ্যে, ভলিউম ৭, অধ্যায় ৬৭, হাদিস নম্বর ৪০৭, মুহাম্মদ জায়েদকে মাংস উপহার দেন এবং উৎসর্গ করেন, যিনি এটির কোনোটি খেতে অস্বীকার করেন, অন্যদিকে ভলিউম ৫, অধ্যায় ৫৮, হাদিস নম্বর ১৬৯-এ খাবারটি প্রথমে উপস্থাপন করা হয়। মুহাম্মদ, যিনি এটি প্রত্যাখ্যান করেন এবং তারপর জায়েদের কাছে, যিনি খাবারের প্রস্তাব প্রত্যাখ্যান করেন। পঞ্চম খন্ডে এবং ৫৮ তম অধ্যায়ের বর্ণিত বর্ণনায়, মুহাম্মাদ এবং যায়েদ উভয়েই তৃতীয় পক্ষের দ্বারা তাদের কাছে উপস্থাপিত মাংস খেতে অস্বীকার করেন, কারণ এটি মূর্তির নামে জবাই করা। ইবনে হাজার আল-আসকালানি গল্পের বিভিন্ন সংস্করণ বা বর্ণনারও উল্লেখ করেছেন, কেউ কেউ এই সম্ভাবনার প্রস্তাব করেছেন যে ইসলামের নবী কখনও মূর্তিকে বলিদান থেকে উদ্ভূত খাবার খাননি।
আলী আল-মিলানি ঘটনাটির ফজলাল্লাহ খুনজি ইসফাহানির প্রতিবেদনের সঠিকতা এবং সত্যতার সমালোচনা করেছেন। তিনি সহীহ আল-বুখারী গ্রন্থের বর্ণনা নিয়েও প্রশ্ন করেন।
কুরাইশদের প্রতিক্রিয়া
জায়েদের স্ত্রী সাফিয়া তার সিরিয়া ভ্রমণ অপছন্দ করতেন। যখনই তিনি তাকে ভ্রমণের জন্য প্রস্তুতি নিতে দেখেন, তখনই তিনি আল-খাত্তাবকে তা জানাতেন, যিনি জায়েদকে তাদের ধর্ম ত্যাগ করার জন্য তিরস্কার করতেন। যায়েদ নিজেকে আল-খাত্তাবের কাছে ব্যাখ্যা করতে বিরক্ত হতেন না, তবে তিনি সাফিয়াকে অপমান করার চেষ্টা করার জন্য তিরস্কার করেতেন।
আল-খাত্তাব জায়েদকে এতটাই উত্ত্যক্ত করতো যে যায়েদ শহর ছেড়ে চলে যেতে বাধ্য হয়। জীবনের শেষ কয়েক বছর তিনি মক্কাকে ঘিরে পাহাড়-গুহায় কাটিয়েছেন। আল-খাত্তাব তখন "কুরাইশ যুবকদের দায়িত্বজ্ঞানহীন লোকদের" নির্দেশ দেন যাতে যায়েদ আর কখনো শহরে প্রবেশ করতে না পারে। যখনই যায়েদ গোপনে প্রবেশের চেষ্টা করত, আল-খাত্তাবের লোকেরা তাকে আবার তাড়িয়ে দিত।
যাত্রা এবং মৃত্যু
মক্কায় থাকা অসম্ভব ভেবে তিনি হিজাজ ছেড়ে ইরাকের উত্তরে মসুল পর্যন্ত এবং সেখান থেকে দক্ষিণ-পশ্চিমে সিরিয়ায় চলে যান। তার পুরো যাত্রা জুড়ে, তিনি সর্বদা ইব্রাহিমের ধর্ম সম্পর্কে সন্ন্যাসীদের এবং পাদ্রীদের প্রশ্ন করতেন। সিরিয়ার একজন সন্ন্যাসীর কাছে না আসা পর্যন্ত তিনি কোন তৃপ্তি পাননি যিনি তাকে বলেছিলেন যে তিনি যে ধর্মটি খুঁজছিলেন তার আর অস্তিত্ব নেই কিন্তু এখন সময় ঘনিয়ে এসেছে যখন ঈশ্বর তাঁর নিজের ছেড়ে আসা লোকদের মধ্য নবী থেকে পাঠাবেন। ইব্রাহিমের ধর্মকে পুনরুজ্জীবিত করবে। সন্ন্যাসী তাকে উপদেশ দিলেন যে, তিনি যদি এই নবীকে দেখতে পান তবে তাকে চিনতে ও অনুসরণ করতে তার কোন দ্বিধাবোধ থাকবে না।
যায়েদ তার যাত্রাপথ পরিবর্তন করে প্রত্যাশিত নবীর সাথে দেখা করার ইচ্ছা নিয়ে মক্কার দিকে রওনা হলেন। তিনি সিরিয়ার দক্ষিণ সীমান্তের লাখম অঞ্চলের মধ্য দিয়ে যাওয়ার সময় যাযাবর আরবদের একটি দল তাকে আক্রমণ করে এবং মক্কায় পৌঁছানোর আগেই তাকে হত্যা করে। ইসলামিক সূত্র অনুসারে, তিনি শেষ নিঃশ্বাস ত্যাগ করার আগে, তিনি আকাশের দিকে চোখ তুলে বললেন:
তার পুত্র সাঈদ বিন যায়েদ ছিলেন প্রথম ইসলাম গ্রহণকারীদের একজন, এবং আশারায়ে মুবাশশারার একজন। তার কন্যা আতিকা বিনতে যায়েদ ও একজন বিখ্যাত নারী সাহাবী
ওয়ারাকা ইবনে নওফাল তার জন্য উপাখ্যান রচনা করেছিলেন বলে জানা যায়: You were altogether on the right path, Ibn Amr; You have escaped Hell’s burning oven by serving the one and only God and abandoning vain idols … for the mercy of God reaches men though they be seventy valleys deep below the earth.
কুবের
বেদে কুবেরকে অশুভ আত্মাদের অধিপতি বলে বর্ণনা করা হয়েছে। পরবর্তীকালে রামায়ণ, মহাভারত ও পৌরাণিক সাহিত্যেই তিনি প্রথম দেবতার মর্যাদা লাভ করেন। পৌরাণিক উপাখ্যান অনুযায়ী, লঙ্কার রাজা কুবের বৈমাত্রেয় ভ্রাতা রাবণ কর্তৃক রাজ্যচ্যূত হয়ে হিমালয়ের অলকাপুরীতে চলে আসেন। অলকাপুরীর গৌরব ও ঐশ্বর্যের বর্ণনা অনেক শাস্ত্রেই পাওয়া যায়।
বৌদ্ধ ও জৈনরাও কুবেরকে তাদের দেবমণ্ডলীর অন্তর্গত করে নিয়েছিল। বৌদ্ধধর্মে তিনি বৈশ্রবণ নামে পরিচিত। উল্লেখ্য, হিন্দুধর্মে ঋষি বিশ্রবার পুত্র হিসেবে তিনি বৈশ্রবণ নামে পরিচিত। বৌদ্ধরা কুবের ও পঞ্চিককে একই দেবতা মনে করে। অন্যদিকে জৈনধর্মে তিনি সর্বানুভূতি নামে পরিচিত।
মূর্তিলক্ষণ
অগ্নিপুরাণে কথিত হয়েছে, মন্দিরে ছাগবাহন ও গদাধারী কুবেরমূর্তি প্রতিষ্ঠা করা উচিত। কুবেরের মূর্তি স্বর্ণনির্মিত ও বহুবর্ণ-রঞ্জিত করার বিধানও এই পুরাণে দেওয়া হয়েছে। জৈন বিবরণ সহ কোনও কোনও সূত্রে বলা হয়েছে যে, কুবেরের হাতে একটি অমৃতপাত্র থাকে এবং তিনি মধুপানরত অবস্থায় থাকেন।
বায়ুপুরাণে কুবেরের বর্ণনা প্রসঙ্গে বলা হয়েছে: ত্রিপাদং সুমহাকায়ং স্থূলশীর্ষং মহাতনুং অষ্টদংষ্ট্রং হরিৎশ্মশ্রুং শঙ্কুকর্ণং বিলোহিতম্‌। হ্রস্ববাহুং প্রবাহুঞ্চ পিঙ্গলং সুবিভীষণং বৈবর্তজ্ঞানসম্পন্নং সম্বুদ্ধং জ্ঞানসম্পদা।। (বায়ুপুরাণ, ২। ৯। ৩৬-৩৭) অর্থাৎ, [কুবের] তিন পদবিশিষ্ট, বিরাট আকার, স্থূলমস্তক, বিরাট দেহ, আটটি দাঁত, তামাটে দাড়ি ও সূঁচালো কান-বিশিষ্ট; [তিনি] ঈষৎ রক্তাভ, একটি বাহু ছোটো ও অপর বাহু বিশাল, [তিনি] পিঙ্গলবর্ণ, ভয়ংকর, বৈবর্তজ্ঞানসম্পন্ন ও জ্ঞানসম্পদে সমৃদ্ধ।
মহানির্বাণতন্ত্রের বিবরণে অবশ্য কুবের অন্যরকম। সেখানে বলা হয়েছে: কুবেরং কনকাকারং রত্নসিংহাসনস্থিতম্‌। স্তুতং যক্ষ্যগণৈঃ সর্বৈঃ পাশাংকুশকরাম্বুজম্‌।। অর্থাৎ, কুবের সুবর্ণবর্ণ, রত্নসিংহাসনে স্থিত, সকল যক্ষগণ কর্তৃক বন্দিত এবং পাশ ও অঙ্কুশধারী।
ধর্মপূজাবিধান পুথিতে কুবেরের যে বর্ণনা পাওয়া যায়, সেটি হল: কুবেরং যক্ষরাজানং কুণ্ডলাভ্যামলংকৃতম্‌। হারকেয়ূরসহিতং পীতাম্বরধরং বিভুম।। গদাধরঞ্চ বরদং সুবর্ণমুকুটান্বিতম্‌। নরযুক্তবিমানস্থং মেঘস্থং বা বিচিন্তয়েৎ।। অর্থাৎ, কুবের যক্ষরাজ, তিনি কুণ্ডল, হার ও কেয়ূরে ভূষিত, পীতবস্ত্র-পরিধানকারী, গদাধর, বরদানকারী, সুবর্ণমুকুট-পরিহিত, নরবাহী বিমান বা মেঘে উপবিষ্ট।
নাম
"কুবের" নামটির সঠিক ব্যুৎপত্তি জানা যায় না। সংস্কৃত ভাষায় এই শব্দটির অর্থ "বিকৃতাঙ্গ বা দৈত্যাকার", যা কুবেরের দৈহিক বিকৃতির দ্যোতক। অপর এক তত্ত্ব অনুযায়ী, কুবের নামটি সম্ভবত উৎসারিত হয়েছে "কুম্ব" (অর্থাৎ গুপ্ত রাখা) ধাতুমূল থেকে। "কুবের" শব্দটি "কু" (অর্থাৎ পৃথিবী) এবং "বীর" (নায়ক) শব্দ দু'টির মিলিত রূপও হতে পারে।
বিশ্রবার পুত্র হিসেবে কুবেরকে "বৈশ্রবণ" (পালি ভাষায় "বেস্‌সবণ") এবং ইলবিলার পুত্র রূপে তিনি "ঐলবিল" নামে পরিচিত। "বিশ্রবা" শব্দটির আক্ষরিক অর্থ "খ্যাতি" হওয়ায় "বৈশ্রবণ" শব্দটির অপর এক অর্থ দাঁড়ায় "খ্যাতির পুত্র"। সুত্তনিপাতের টীকায় বলা হয়েছে যে, "বেস্‌সবণ" নামটির উৎস কুবের রাজ্য "বিসন"-এর নাম। একদা কুবের শিব ও পার্বতীর প্রতি ঈর্ষাতুর দৃষ্টি নিক্ষেপ করেন। ফলে কুবেরের একটি চোখ নষ্ট হয়ে যায়। পার্বতী সেই বিকৃত চোখটিকে হলুদ করে দেন। তাই কুবেরের অপর নাম "একাক্ষীপিঙ্গল" (যার একটি চোখ হলুদ)। শিবের ন্যায় কুবেরকেও "ভূতেশ" (ভূতেদের অধিপতি) নামে অভিহিত করা হয়। কুবেরের মূর্তিতে প্রায়ই বাহন রূপে প্রেত বা মানুষ দেখা যায় বলে তিনি "নর-বাহন" নামেও অভিহিত হন। হপকিনস "নর" শব্দের অর্থ "জলনিবাসী প্রেত" করলেও, মণির অনুবাদে "নর" শব্দের অর্থ মানুষ। লোকপাল রূপে তিনি "সার্বভৌম" নামে একটি হস্তীপৃষ্ঠেও আরোহণ করেন। কুবেরের বাগানের নাম চিত্ররথ।
কুবেরকে "রাজরাজ" (রাজার রাজা), "ধনাধিপতি" (ধনের অধিপতি) ও "ধনদা" (সম্পদদাতা) নামেও অভিহিত করা হয়। কয়েকটি প্রজা-সম্বন্ধীয় উপাধি রয়েছে: "যক্ষরাজন" (যক্ষগণের রাজা), "রাক্ষসাধিপতি" (রাক্ষসগণের অধিপতি), "গুহ্যকাধীপ" (গুহ্যকগণের অধিপতি), "কিন্নররাজ" (কিন্নরগণের রাজা), "ময়ূরজ" (নরাকৃতি পশুগণের রাজা) এবং "নররাজ" (মানুষের রাজা)।  কুবেরকে "গুহ্যাধীপ" ("গুপ্ত সম্পদের অধিপতি) নামেও অভিহিত করা হয়। অথর্ববেদেও কুবেরকে "গুপ্তকরণের দেবতা" বলে উল্লেখ করা হয়েছে।
আদি বিবরণ ও পিতামাতা
কুবেরের নাম প্রথম পাওয়া যায় অথর্ববেদে। এই গ্রন্থ ও শতপথ ব্রাহ্মণে কুবেরকে অশুভ প্রেতাত্মা বা অন্ধকারের প্রেতাত্মাদের অধিপতি ও বৈশ্রবণের পুত্র রূপে উল্লেখ করা হয়েছে। শতপথ ব্রাহ্মণে কুবেরকে চোর ও অপরাধীদের প্রভু বলেও উল্লেখ করা হয়েছে। মনুস্মৃতিতে কুবের পরিণত হন এক সম্মানীয় "লোকপাল" (বিশ্ববাসীর রক্ষাকর্তা) ও বণিক সম্প্রদায়ের রক্ষাকর্তায়। মহাভারতের বর্ণনা অনুযায়ী, কুবের হলেন প্রজাপতি পুলস্ত্য ও তদীয় পত্নী ইডাবিদার পুত্র এবং ঋষি বিশ্রবার ভ্রাতা এবং এক গাভী হতে জাত। যদিও পুরাণের বর্ণনা অনুযায়ী, তিনি পুলস্ত্যের পৌত্র এবং বিশ্রবা ও বিশ্রবা-পত্নী ইলাবিদার (নামান্তরে ইলিবিলা বা দেববর্ণিনী)। ইলাবিদা হলেন ঋষি ভরদ্বাজ বা তৃণবিন্দুর কন্যা।
যদিও এই যুগেও কুবেরকে অসুরই মনে করা হত, তবু সকল যজ্ঞের শেষে কুবেরের প্রতি প্রার্থনা জানানো হত। "রাজোত্তম" বা "রাজরাজ" ইত্যাদি যে উপাধিগুলির তিনি অধিকারী (হরিবংশে এমন ইঙ্গিত পাওয়া যায় যে, কুবেরকে "রাজরাজ" মর্যাদা দান করা হয়েছিল), সেগুলি দেবরাজ ইন্দ্রের "দেবোত্তম" উপাধির ঠিক বিপরীত। এই কারণে পরবর্তীকালে মনে করা হয় যে, কুবের আসলে একজন মানুষ ছিলেন। প্রাচীন যুগের গৌতম ধর্মশাস্ত্র ও অপস্তম্ব গ্রন্থে কুবেরকে মানুষ বলেই বর্ণনা করা হয়েছে। কেবলমাত্র শঙ্খায়ন ও হিরণ্যকেশী গৃহ্যসূত্রে কুবেরকে দেবতা বলে উল্লেখ করা হয়েছে এবং বলা হয়েছে যে তিনি মাংস, তিল বীজ ও পুষ্পে তুষ্ট হন।
মহাকাব্য ও পুরাণের বর্ণনা: দেবত্ব অর্জন
রামায়ণ, মহাভারত ও পৌরাণিক সাহিত্যে কুবেরকে প্রশ্নাতীত দেবত্ব প্রদান করা হয়েছে। কুবের ধনাধিপতি ও ধনীতম দেবতার মর্যাদা অর্জন করেন। এছাড়াও তিনি লোকপাল (বিশ্বের রক্ষাকর্তা) ও উত্তর (মতান্তরে পূর্ব) দিকের রক্ষাকর্তার মর্যাদা পান। রামায়ণে কুবেরকে লোকপাল ও দিকপাল উভয় মর্যাদা প্রদান করা হলেও মহাভারতের কোনও কোনও তালিকায় কুবেরের নাম পাওয়া যায় না। তাই মনে করা হয় যে, আদি লোকপাল তালিকার দেবতা অগ্নি বা সোমের পরিবর্তে পরবর্তীকালে কুবেরের নাম সংযোজিত হয়েছিল। রামায়ণের বর্ণনা অনুযায়ী, কুবেরের তপস্যায় তুষ্ট হয়ে সৃষ্টিকর্তা দেবতা তথা পুলস্ত্যের পিতা ব্রহ্মা কুবেরকে এই মর্যাদা প্রদান করেছিলেন। ব্রহ্মা কুবেরকে "নিধি" (জগতের ধনসম্পদ), "দেবতার সমমর্যাদা" ও পুষ্পক রথও (দিব্য বিমান) প্রদান করেছিলেন। তারপর কুবের স্বর্ণলঙ্কা (অধুনা যা শ্রীলঙ্কা হিসেবে চিহ্নিত হয়) শাসন করতে থাকেন।   মহাভারতে বলা হয়েছে যে, ব্রহ্মা কুবেরকে ধনের অধিকার, শিবের মিত্রতা, দেবত্ব, লোকপাল মর্যাদা, নলকুবের নামে এক পুত্র, পুষ্পক বিমান ও নৈঋত দৈত্যদের উপর আধিপত্য প্রদান করেছিলেন।
রামায়ণ ও পুরাণে কুবেরের বৈমাত্রেয় ভ্রাতা-ভগিনীদের কথাও বলা হয়েছে। কুবেরের পিতা বিশ্রবা রাক্ষস রাজকন্যা কৈকেশীকে বিবাহ করেন। কৈকেশী চার রাক্ষস সন্তানের জন্ম দেন: রাবণ (রামায়ণের প্রধান খলনায়ক), কুম্ভকর্ণ, বিভীষণ ও শূর্পনখা। মহাভারতে বিশ্রবাকে কুবেরের ভ্রাতা মনে করা হয়েছে। সেই হিসেবে তিনি রাবণ, কুম্ভকর্ণ প্রমুখের খুল্লতাত। মহাভারতের মতে, কুবের ব্রহ্মার তপস্যা করেছিলেন পিতা পুলস্ত্যের স্থলাভিষিক্ত হওয়ার মানসে। সেই কারণে পুলস্ত্য বিশ্রবাকে সৃষ্টি করেন। বিশ্রবার অনুগ্রহ লাভের জন্য কুবের তিনজন নারীকে প্রেরণ করেন। এই তিন নারীর গর্ভেই বিশ্রবার রাক্ষস সন্তানগণের জন্ম হয়। ব্রহ্মার নিকট বরলাভ করে রাবণ কুবেরকে লঙ্কা থেকে বিতাড়িত করেন এবং পুষ্পক বিমানটিও দখল করে নেন। এই বিমান রাবণের মৃত্যুর পর আবার কুবেরের হস্তগত হয়। লঙ্কা থেকে বিতাড়িত কুবের হিমালয়ে শিবের বাসভূমি কৈলাস পর্বতের কাছে গন্ধমাদন পর্বতে বাস করতে থাকেন। কোথাও কোথাও কৈলাসকেও কুবেরের বাসস্থান বলে উল্লেখ করা হয়েছে। যে নগরীতে তিনি থাকতেন সেটি অলকা বা অলকাপুরী নামে পরিচিত। এই নগর প্রভা (উজ্জ্বল), বসুধারা (রত্নখচিত) ও বসুস্থলী (ধনাগার) নামেও পরিচিত।   চিত্ররথ নামে কুবেরের একটি উপবন আছে, সেখানে গাছের পাতা হল রত্নময় এবং ফল হল স্বর্গকন্যা। সেই উপবনে নলিনী নামে একটি সুন্দর হ্রদও আছে।  মহাকাব্যে প্রায়ই কুবেরকে শিবের মিত্র হিসেবে উল্লেখ করা হয়েছে। পদ্মপুরাণে বলা হয়েছে যে, বহু বছর তপস্যা করে শিবের বরে তিনি যক্ষগণের অধিপতি হয়েছিলেন।
মহাভারতে ও কালিদাসের মেঘদূত কাব্যে কুবেরের জাঁকজমক-পূর্ণ রাজসভার বিবরণ পাওয়া যায়। সেখানে গন্ধর্ব ও অপ্সরাগণ কুবেরের চিত্তবিনোদন করেন। শিব-পার্বতীও প্রায়ই কুবেরের রাজসভায় যান। এই রাজসভার অন্যান্য সদস্যরা হলেন বিদ্যাধর, কিম্পুরুষ, রাক্ষস ও পিশাচ প্রভৃতি উপদেবতা এবং সেই সঙ্গে নিধির মানুষ-রূপ পদ্ম ও শঙ্খ এবং কুবেরের প্রধান পার্ষদ তথা সেনাধ্যক্ষ মণিভদ্র। প্রত্যেক লোকপালের মতো কুবেরের বাসভবনেও উত্তরের সাত ভবিষ্যদ্রষ্টা বাস করেন। কথিত আছে, একবার রাবণ এবং আরেকবার পাণ্ডব রাজকুমার ভীম অলকাপুরী আক্রমণ করেছিলেন।   কুবেরের নৈঋত বাহিনী রাজা মুচুকুন্দকে পরাজিত করেন। মুচুকুন্দও পরে গুরু বশিষ্ঠের পরামর্শক্রমে যুদ্ধ করে এই বাহিনীকে পরাজিত করেন। আরও বলা হয়েছে যে, অসুরদের গুরু শুক্রও একবার কুবেরকে পরাজিত করে অলকাপুরীর সম্পদ লুণ্ঠন করেন।  শাস্ত্রে কুবের-সংক্রান্ত আরেকটি গুরুত্বপূর্ণ উপাখ্যান হল, কীভাবে তিনি নিজের প্রাসাদে ঋষি অষ্টাবক্রকে তুষ্ট করেছিলেন।
কুবের হলেন দেবতাদের কোষাধ্যক্ষ এবং উপদেবতা যক্ষ, গুহ্যক, কিন্নর ও গন্ধর্বদের অধিপতি। এরাই কুবেরকে পৃথিবীর ধনসম্পদ ও নিজ শহর রক্ষায় সাহায্য করে। কুবের হলেন পর্যটকদের রক্ষাকর্তা এবং ভক্তকে সম্পদদাতা। রাক্ষসরাও কুবেরের সেবা করে। যদিও রাবণের বিরুদ্ধে যুদ্ধের সময় কিছু নরখাদক রাক্ষস রাবণের পক্ষ অবলম্বন করেছিল। কুবেরকে একজন অপ্রধান বিবাহ-দেবতা হিসেবে দেখা হয়। বিবাহ অনুষ্ঠানে শিবের সঙ্গে কুবেরকেও আবাহন করা হয়। জলজ প্রাণীর বংশবৃদ্ধির দেবতার মর্যাদাও কুবেরকে দেওয়া হয়।
মহাভারত ও পুরাণের বর্ণনা অনুযায়ী, কুবের বিবাহ করেছিলেন মুর দানবের কন্যা ভদ্রা বা কুবেরীকে। তিনি যক্ষী ও চর্বী নামেও পরিচিত। কুবের ও ভদ্রার তিন পুত্র: নলকুবের, মণিগ্রীব বা বর্ণকবি ও ময়ূরজ এবং এক কন্যা মীণাক্ষী।
পূজা
হিন্দুশাস্ত্রে জগতের কোষাধ্যক্ষ রূপে কুবেরকে পূজা করার বিধান দেওয়া হয়েছে। কথিত আছে, বেঙ্কটেশ্বর (বিষ্ণুর এক রূপ) পদ্মাবতীকে বিবাহ করার জন্য কুবেরের থেকে কিছু ঋণ গ্রহণ করেছিলেন। এই কথা স্মরণ করে ভক্তেরা তিরুপতি মন্দিরে বেঙ্কটেশ্বরের "হুন্ডি"তে (দানপাত্রে) দান করেন, যাতে বেঙ্কটেশ্বর কুবেরের ঋণ শোধ করতে পারেন।
কুবের এখনও ধনসম্পদের দেবতা হিসেবে পূজিত হলেও। প্রজ্ঞা, সৌভাগ্য ও বিঘ্নহরণের দেবতা হিসেবে কুবেরের ভূমিকাটি প্রধান গণেশ নিয়ে নিয়েছেন। গণেশের সঙ্গে কুবেরের একটি সম্পর্কের কথাও হিন্দুশাস্ত্রে কথিত হয়।
ড. হংসনারায়ণ ভট্টাচার্যের মতে, "কুবের পুরাণ প্রসিদ্ধ দেবতা। যদিও পুরাণের যুগেও কুবের অপ্রধান দেবতা, তাঁর পূজাও সচরাচর দেখা যায় না, তথাপি বাঙ্গালাদেশে অন্নপূর্ণা পূজায় অন্নপূর্ণার সঙ্গে কুবেরের মূর্তিও পূজিত হয়ে থাকে। লক্ষ্মীপূজার সময়েও লক্ষ্মীর সঙ্গে ধনাধিপতি কুবেরের পূজা হয়। ...হিন্দুর নিত্য-নৈমিত্তিক কর্মে দশদিকপালের অন্যতম হিসাবে কুবেরও পূজা পেয়ে থাকেন। কিন্তু স্বতন্ত্রভাবে ধনাধিষ্ঠাতা হিসেবে কুবেরের পূজা প্রচলিত নেই।"
অন্যান্য ধর্মে
ভারত ও হিন্দুধর্মের বাইরেও কুবেরের স্বীকৃতি আছে। বৌদ্ধ ও জৈন পুরাণে তিনি এক জনপ্রিয় চরিত্র। প্রাচ্যবিদ ড. নগেন্দ্র কুমার সিংহের মতে, "প্রত্যেক ভারতীয় ধর্মে হিন্দু কুবেরের অনুরূপ একজন কুবের আছেন।"
জৈনধর্মে
জৈনধর্মে কুবের হলেন ঊনবিংশ তীর্থংকর মল্লীনাথের পার্শ্বচর যক্ষ। কুবেরকে জৈনধর্মে সাধারণত "সর্বানুভূতি" বা "সর্বহ্ন" বলা হয়। জৈন মূর্তিকল্পে তিনি চারটি মুখ, রামধনুর বর্ণ ও আটটি হাতের অধিকারী। দিগম্বর সম্প্রদায়ের মতে, কুবেরের ছয়টি অস্ত্র ও তিনটি মাথা; অন্যদিকে শ্বেতাম্বর মৃৎপাত্রের চিত্রে দেখা যায় তিনি চতুর্ভূজ বা ষড়ভূজ, অসংখ্য অস্ত্র ধারণ করে আছেন। যদিও কুবেরের হাতে রত্নময় থলি ও লেবু সব মূর্তিতেই দেখা যায়। তিনি নরবাহন বা হস্তীবাহন। তবে বৌদ্ধ কুবেরের সঙ্গে হিন্দু কুবের অপেক্ষা বৌদ্ধ জম্ভলের সাদৃশ্যই বেশি।
লিলি কং
'''লিলি এল. এল. কং''' হলেন একজন সিঙ্গাপুরী ভূগোলবিদ এবং সিঙ্গাপুর ম্যানেজমেন্ট ইউনিভার্সিটির (এসএমইউ) বর্তমান প্রেসিডেন্ট। তিনি সিঙ্গাপুরী একটি বিশ্ববিদ্যালয়ের শীর্ষস্থানীয় দায়িত্বপ্রাপ্ত প্রথম কোনো মহিলা এবং প্রথম সিঙ্গাপুরী একাডেমিক। এসএমইউতে যোগ দেওয়ার আগে তিনি সিঙ্গাপুর জাতীয় বিশ্ববিদ্যালয়ের ভূগোল বিভাগের আনুষদ (ফ্যাকাল্টি মেম্বার) ছিলেন (এনইউএস) এবং তিনি এনইউএসে বিভিন্ন ঊর্ধ্বতন ব্যবস্থাপনামূলক (সিনিয়র ম্যানেজরিয়াল) পদে অধিষ্ঠিত ছিলেন।
কর্মজীবন
২০১৫ সালের সেপ্টেম্বরে, কং সিঙ্গাপুর ম্যানেজমেন্ট ইউনিভার্সিটিতে (এসএমইউ) প্রভোস্ট এবং সামাজিক বিজ্ঞানের লি কং চিয়ান চেয়ার অধ্যাপক হিসাবে যোগদান করেছেন। ২০১৯ সালের শুরুতে তিনি এসএমইউর প্রেসিডেন্ট হিসাবে বেলজিয়ামের একাডেমিক অর্নাড ডি মেয়ারের স্থলাভিষিক্ত হন, এর মধ্য দিয়ে তিনি সিঙ্গাপুরী কোনো বিশ্ববিদ্যালয়ের প্রথম মহিলা এবং প্রথম সিঙ্গাপুরী একাডেমিক হিসেবে খ্যাত হয়েছেন।
এসএমইউর প্রেসিডেন্ট হিসাবে, কং বিশ্ববিদ্যালয়ের শিক্ষার্থী ও অনুষদের মান বৃদ্ধি, শিক্ষামূলক কর্মসূচির বিকাশ, বিশ্ববিদ্যালয়ের গবেষণার প্রভাব বৃদ্ধি, এবং বিশ্ববিদ্যালয়ের যৌন হয়রানির নীতি সংস্কারের দিকে মনোনিবেশ করেন।
২০০৯ সালের জানুয়ারি থেকে কং সিঙ্গাপুরের পাবলিক সার্ভিস কমিশনেরও সদস্য হিসেবে রয়েছেন।
গবেষণা
কং তার ১৫ টিরও বেশি জার্নালের জন্য আন্তর্জাতিক সম্পাদকীয় উপদেষ্টা বোর্ডের সম্পাদক বা সদস্য হিসাবে কাজ করেছেন, যার মধ্যে রয়েছে সামাজিক ও সাংস্কৃতিক ভূগোল (Social and Cultural Geography) এবং ডায়ালগ্‌স ইন হিউম্যান জিওগ্রাফি। তিনি প্রশান্তমহাসাগরীয় পরিসীমার ভূগোল: সমকালীন সংস্কৃতি, পরিবেশ, শহর ও উন্নয়ন সম্পর্কিত গবেষণা (Pacific Rim Geographies: Studies on Contemporary Culture, Environment, Cities and Development) ( রাউটলেজ ) নামের একটি সিরিজের সম্পাদক, এআরআই-স্প্রিঙ্গার এশিয়া (ARI-Springer Asia Series) সিরিজের সহ-প্রধান সম্পাদক এবং এশিয়া প্রশান্ত অঞ্চলের জনপ্রিয় সাংস্কৃতিক রাজনীতি (ইউনিভার্সিটি অফ ইলিনয় প্রেস এবং হংকং ইউনিভার্সিটি প্রেস) বই-সিরিজের উপদেষ্টা। তার নামে ১৯টি বই ও মনোগ্রাফ রয়েছে, পাশাপাশি আন্তর্জাতিক রেফার্ড জার্নাল এবং বই-অধ্যায়ে তার লেখা দেড় শতাধিক প্রবন্ধ রয়েছে। তার গবেষণা আগ্রহের মধ্যে রয়েছে ধর্ম, সাংস্কৃতিক নীতি এবং সৃজনশীল অর্থনীতি, জাতীয় পরিচয়, বিশ্বায়ন এবং পরিযান (মাইগ্রেশন) এবং প্রকৃতি ও পরিবেশের সামাজিক বিনির্মাণ।
পুরস্কার
লিলি কংয়ের প্রাপ্ত পুরস্কারগুলো নিম্নে উল্লেখ করা হলো:
চল মোহন রাঙ্গা
চল মোহন রাঙ্গা হলো ২০১৮ সালের একটি ভারতীয় তেলুগু ভাষার প্রণয়ধর্মী হাস্যরসাত্মক চলচ্চিত্র, যা পরিচালনা করেছেন কৃষ্ণ চৈতন্য এবং প্রযোজনা করেছেন ত্রিবিক্রম শ্রীনিবাস, সুধাকর রেড্ডি ও পবন কল্যাণ। চলচ্চিত্রটিতে নিথিন ও মেঘা আকাশ কেন্দ্রীয় চরিত্রে অভিনয় করেছেন এবং মধুনন্দন, রাও রমেশ, নরেশ ও লিসি পার্শ্ব চরিত্রে অভিনয় করেছেন। চলচ্চিত্রটি ২০১৮ সালের ৫ এপ্রিল প্রেক্ষাগৃহে মুক্তি পায় এবং বক্স-অফিসে বাণিজ্যিকভাবে ব্যর্থ হয়।
আরাবের রহমান
আরাবের রহমান (মৃত্যু:২৮ এপ্রিল ২০১৩) একজন ভারতীয় রাজনীতিবিদ। ১৯৭৮-১৯৮৮ সাল পর্যন্ত তিনি ত্রিপুরার বক্সানগরের বিধায়ক ছিলেন।
মুখী গোবিন্দরাম প্রীতমদাস
মুখী গোবিন্দরাম প্রীতমদাস ছিলেন একজন ভারতীয় রাজনীতিবিদ। গোবিন্দরাম হায়দরাবাদ থেকে আসা এক বণিক ছিলেন। ১৯৩৭ সালের নির্বাচনে তিনি সিন্ধু আইনসভায় একটি আসন পেয়েছিলেন। আইনসভায় নির্বাচিত হওয়ার আগে তিনি পনেরো বছর হায়দরাবাদ পৌর কাউন্সিলের সদস্য ছিলেন। তিনি বিভিন্ন সমাজকল্যাণ সংস্থারও সভাপতিত্ব করেছিলেন।
গোবিন্দরাম বিধানসভায় সিন্ধ হিন্দু মহাসভার নেতা ছিলেন। নির্বাচনের পরে তিনি গোলাম হুসেন হিদায়েতুল্লাহর মন্ত্রিসভায় মন্ত্রী হিসাবে শপথ গ্রহণ করেছিলেন।
তিনি ১৯৪৬ সালের সিন্ধু আইনসভায় (যা মার্চ থেকে সেপ্টেম্বর ১৯৪৬ এর মধ্যে পরিচালিত হয়েছিল) উর্ধ সিন্ধু, সীমান্ত জেলার প্রতিনিধিত্ব করেছিলেন।
দুনিয়া
ইসলামে,  দুনিয়া (دُنْيا ) বলতে পরকালের (আখিরাত) বিপরীতে অস্থায়ী জগত এবং এর পার্থিব উদ্বেগ এবং সম্পদকে বোঝায়,
কুরআনে, দুনিয়া এবং আখিরাত কখনও কখনও বৈপরীতভাবে ব্যবহৃত হয়, আবার কখনও পরিপূরকরূপে ইসলাম বিশ্বকে "মন্দ" বলে অগ্রাধিকার দেয় না। তার পরিবর্তে, এই বিশ্বকে "পরকালের ক্ষেত্র" এবং পরীক্ষার স্থান হিসাবে সংজ্ঞায়িত করা হয়েছে। প্রাচীন ককেশীয় ধর্মে যেমন মারি, দুনিয়া বা টুনিয়া দ্বারা বিশ্বের ঈশ্বরকে বোঝায়। দুটি কোরআনের আয়াতে আছে যে দুনিয়া এবং আখিরাত একে অপরের বিকল্প হিসাবে বিবেচিত হয় না:
আধুনিক ব্যাবহার
দুনিয়া dunya শব্দটি মূলত একটি আরবি শব্দ যা দাল-নুন-ওয়াও (د ن و 'অর্থ: কাছে আনা') মূলশব্দ থেকে এসেছে। সেই অর্থে, দুনিয়া হল "যা কাছে আনা হয়"। শব্দটি অন্যান্য অনেক ভাষায় ছড়িয়ে পড়েছে, বিশেষ করে যাদের মুসলিম ভাষাভাষীদের বৃহৎ গোষ্ঠী রয়েছে। উদাহরণ স্বরূপ;
ঙ্গাগ-দ্বাং-'ফ্রিন-লাস
ঙ্গাগ-দ্বাং-'ফ্রিন-লাস (১৬৬১-১৭২৬) তিব্বতী বৌদ্ধধর্মের দ্গে-লুগ্স ধর্মসম্প্রদায়ের প্রথম আ-ম্দো-ঝ্বা-দ্মার  উপাধিধারী বৌদ্ধ লামা ছিলেন।
সংক্ষিপ্ত জীবনী
ঙ্গাগ-দ্বাং-'ফ্রিন-লাস ১৬৬১ খ্রিষ্টাব্দে তিব্বতের আমদো অঞ্চলে ঝ্বা-দ্মার পরিবারগোষ্ঠীতে জন্মগ্রহণ করেন। তার পিতার নাম ছিল কার্মা-স্ক্যাব্স । তিনি দ্রেপুং বৌদ্ধবিহার বিশ্ববিদ্যালয়ের গোমাং মহাবিদ্যালয় এবং গ্যুতো তন্ত্র মহাবিদ্যালয় থেকে শিক্ষালাভ করেন। ১৭১৫ খ্রিষ্টাব্দে তিনি লা-মো-ব্দে-ছেন  বৌদ্ধবিহারের প্রধানের দায়িত্ব লাভ করেন এবং জীবনের শেষ বারো বছর এই পদে থাকেন।
খ্রি-মা-লোদ-খ্র্ল-স্তেং
খ্রি-মা-লোদ-খ্র্ল-স্তেং (রাজত্বকাল ৭০৫-৭১২) তিব্বতের সাম্রাজ্যের ইতিহাসে একমাত্র সাম্রাজ্ঞী যিনি নিজে সিংহাসনে আরোহণ করে তিব্বত শাসন করেন।
পরিচয়
ব্রো গোষ্ঠীর খ্রি-মা-লোদ-খ্র্ল-স্তেং ছিলেন তিব্বত সম্রাট খ্রি-মাং-স্লোন-র্ত্সানের স্ত্রী ও সম্রাট খ্রি-দুস-স্রোং-ব্ত্সনের মাতা।
সিংহাসনে আরোহণ
খ্রি-মা-লোদ-খ্র্ল-স্তেংয়ের পুত্র সম্রাট খ্রি-দুস-স্রোং-ব্ত্সন ম্চিমস গোষ্ঠীর রাজকুমারী ব্ত্সান-মা-থোগ-থোগ-স্তেনকে বিবাহ করে ৭০৪ খ্রিষ্টাব্দে খ্রি-ল্দে-গ্ত্সুগ-ব্ত্সান নামে এক পুত্র সন্তানের জন্ম দেন খ্রি-দুস-স্রোং-ব্ত্সনের অপর এক রাণী গা-তুনের পুত্র ল্হা-বাল-পো ৭০৪ খ্রিষ্টব্দে পিতার মৃত্যুর পর কিছুদিন জন্য তিব্বতের সিংহাসনে বসলেও ল্হা-বাল-পোকে সরিয়ে তাঁর পিতামহী সাম্রাজ্ঞী খ্রি-মা-লোদ-খ্র্ল-স্তেং শিশু খ্রি-ল্দে-গ্ত্সুগ-ব্ত্সানকে সম্রাট ঘোষণা করেন এবং প্রকারান্তরে তিনি নিজেই রাজত্ব করেন। অনেক তিব্বতবিদের মতে ল্হা-বাল-পোর মাতা গো-তুন এবং তাঁর মধ্যে ক্ষমতার দ্বন্দ্বে ল্হা-বাল-পোকে সিংহাসন ছেড়ে দিতে হয়। খ্রি-মা-লোদ-খ্র্ল-স্তেং এই দ্বন্দ্বে নিজের পক্ষে তিব্বতের বেশিরভাগ গোষ্ঠীর সমর্থন লাভ করেন। খ্রি-মা-লোদ-খ্র্ল-স্তেং ৭১২ খ্রিষ্টাব্দে মারা না যাওয়া পর্যন্ত খ্রি-ল্দে-গ্ত্সুগ-ব্ত্সান সিংহাসন লাভ করতে পারেননি।
মাহ্ জঙ
thumb|right|মাহ্ জঙ খেলা হচ্ছে, [[চীন]] মাহ্ জঙ (ইংরেজি :Mahjongg) একটি খেলার নাম যা চীনে প্রচলিত। ১৯২০ সালের দিকে এর প্রচলন হয়। ৪ জনে এ খেলাটি খেলতে হয় এবং এতে ১৪৪ টি টালি ব্যবহ্রত হয়। টালিগুরো দিয়ে লটারি করা হয় এবং তা উঠিয়ে নেয়া হয় যতক্ষণ না একজনের হাতে সঠিক টালি পরে।
বাংলাদেশ–লুক্সেমবুর্গ সম্পর্ক
বাংলাদেশ-লুক্সেমবুর্গের সম্পর্ক বলতে বাংলাদেশ এবং লুক্সেমবুর্গের মধ্যে দ্বিপাক্ষিক সম্পর্ককে বোঝায়। লুক্সেমবুর্গ ১৯৭২ সালের ১১ ফেব্রুয়ারি বাংলাদেশকে স্বাধীন দেশ হিসাবে স্বীকৃতি দেয়।
রাষ্ট্রীয় সফর
২০০৩ সালে লুক্সেমবার্গের গ্র্যান্ড ডাচেস মারিয়া তেরেসা বাংলাদেশ সফর করেন, সেখানে তিনি একটি ইউনেস্কো প্রকল্প উদ্বোধন করেন।  সফরকালে তিনি লুক্সেমবার্গ আদালতের মার্শাল জঁ জাক কাসেল এবং বাংলাদেশে নিযুক্ত নেদারল্যান্ডের রাষ্ট্রদূত এবং বাংলাদেশের রাষ্ট্রপতি ইয়াজউদ্দিন আহম্মেদ এবং বাংলাদেশের পররাষ্ট্র মন্ত্রণালয়ের কর্মকর্তাদের সাথে সাক্ষাৎ করেন। তিনি পররাষ্ট্রমন্ত্রী এম মোর্শেদ খানের সাথে আলাদাভাবে সাক্ষাৎ করেন এবং লিঙ্গ সমতা, শিক্ষা, ক্ষুদ্রঋণ এবং টিকা দান নিয়ে আলোচনা করেন।
কূটনীতি
বেলজিয়ামে বাংলাদেশের রাষ্ট্রদূত লাক্সেমবার্গের স্বীকৃতিপ্রাপ্ত।
অর্থনৈতিক সহযোগিতা
বাংলাদেশ ও লুক্সেমবুর্গ দু'দেশের মধ্যে দ্বিপাক্ষিক অর্থনৈতিক কার্যক্রম সম্প্রসারণের জন্য তাদের আগ্রহ দেখিয়েছে এবং এ ক্ষেত্রে প্রয়োজনীয় পদক্ষেপ গ্রহণ করেছে। লুক্সেমবুর্গে বাংলাদেশী পণ্য প্রচারের জন্য বাংলাদেশ বিজনেস চেম্বার অফ কমার্স (বিবিসিসিএল) লুক্সেমবুর্গ নামে একটি সংস্থা রয়েছে।
দুই দেশের মধ্যে বাণিজ্যের প্রসারের পিছনে অন্যতম প্রধান বাধা হ'ল জার্মানি এবং বেলজিয়ামের মাধ্যমে লুক্সেমবুর্গে বাংলাদেশী পণ্য পরিবহনের জটিলতা যা পরিবহন ব্যয় বৃদ্ধি করে। বিশেষজ্ঞরা লুক্সেমবুর্গে বাংলাদেশী পণ্যের একটি হাব পয়েন্ট স্থাপনের উপর জোর দিয়েছেন।
কোডেক্স ক্যারোলিনাস
right|thumb|228x228px|রোমান্স থেকে পাওয়া টেক্সট ১৫:৩-৮ কোডেক্স ক্যারোলিনাস হল ৬ষ্ঠ অথবা ৭ম দশকে পার্চমেন্টের উপরে গথিক- ল্যাতিন দ্বৈত ভাষায় লিখিত একপ্রকার ইউনিকাল নিউ টেস্টামেন্টের একটি পান্ডুলিপি। এই পান্ডুলিপির গথিক বর্ণনাটুকু সিগলাম কার দ্বারা স্বীকৃত আর ল্যাতিন বিবৃতিটুকু সিহলাম গিউ বা বিউরন লিস্টের ৭৯ নং ধারা দ্বারা স্বীকৃত। এটা নিউ টেস্টামেন্টের প্রাচীন ল্যাতিন রূপ। এটা জার্মান লাইব্রেরি "হারজগ আগাস্ট বাইবেলিওটেক" এ সংরক্ষিত আছে।
এটি উলফিলাস গথিক বাইবেলের অতি স্বল্প পান্ডুলিপিগুলোর মধ্যে একটি। পান্ডুলিপিটি অসম্পূর্ণ। পান্ডুলিপিটির চারটি পাতাই অন্য একটি পান্ডুলিপি- কোডেক্স গুয়েলফারবাইতানুস লেখার কাজে ব্যবহৃত হয়েছিল। পান্ডুলিপিটি লেখার জন্যে তাই পূর্বের লেখা ঘষে তুলে ফেলা হয়েছিল এবং শব্দগুলোও অনেকবার পুনর্নির্মাণ করা হয়েছে। ফ্রান্জ এন্টন নিটেল হল প্রথম ব্যক্তি যিনি এর অর্থ খুজে বের করেন।
বর্ণনা
বর্তমানে পান্ডুলিপিটি অসম্পূর্ণ এবং ছিন্ন-বিচ্ছিন্ন অবস্থায় রয়েছে। এখন মাত্র চারটা পাতাই অবশিষ্ট আছে যাতে এপিস্টেল অব রোমান নামক বইটি লেখা আছে। প্রতিটার আকার ২৬.৫ সে.মি. * ২১.৫ সে. মি. যাতে রোমের চিঠির ১১ থেকে ১৫ নম্বর পর্যন্ত লিপিবদ্ধ আছে। দুটো সমান্তরাল কলামে বর্ণনাটি লিখিত হয়েছে যার প্রতিটা কলামে ২৭টা করে লাইন। বামদিকের কলামটি লেখা হয়েছে গথিকে আর ডানদিকেরটা ল্যাতিনে। কোডেক্সের বিবৃতিগুলো চ্যাপ্টারে ভাগ করা হয়নি। পবিত্র ল্যাটিন নামসমূহ (নোমিয়া স্যাকরা) গথিক এবং ল্যাতিন উভয় ভাষাতেই ব্যবহার করা হয়েছে। সকল সংক্ষিপ্ত রুপগুলোকে সুপারস্ক্রিপ্ট বার দিয়ে চিন্হিত করা হয়েছে। রোমান ১৪:১৪ বর্ণনাটির বেশ মর্যাদা রয়েছে প্রাচীন পান্ডুলিপিসমূহের অভিধানে।
ইতিহাস:
পরবর্তীতে পান্ডুলিপিটিকে ববিও (ইটালী), ওয়েইসেনবার্গ (জার্মানি), মেইনয (জার্মানি) এবং প্রাগে (চেক প্রজাতন্ত্র) নিয়ে আসা হয়। ১৬৮৯ সালে ব্রান্সউইকের ডিউক এটাকে জার্মানিতে নিয়ে আসেন।
পান্ডুলিপিটি স্কলারদের মুখে আলোচনায় আসে ১৮শ শতকের মাঝামাঝি সময়ে যখন এটি ডুক্যাল লাইব্রেরি অফ উলফেনবুটেল এ পাওয়া গেল। কোডেক্সটির প্রথম বর্ণনা দেন হিউসিংগার। ফ্রান্জ এন্টন নিটেল (১৭২১-১৭৯২) বুঝতে পারেন যে নিচের গ্রীকে লেখা অংশটুকু আসলে নিউ টেস্টামেন্টের অংশ যার ওপর কিনা ঘষামাজা করা হয়েছে। পরবর্তীতে তিনি একে এ এবং বি নামক দুটো অংশে বিভক্ত করেন। সেই পরবর্তীকালে গথিক-ল্যাতিন মিশ্র লেখাটি খুজে বার করেন পরবর্তীকালে যার নাম দেওয়া হয় কোডেক্স ক্যারোলিনাস। ১৭৬২ সালে ব্রুন্সউইকে ফ্রান্জ এন্টন নিটেল কোডেক্স ক্যারোলিনাস থেকে তার খুজে বের করা অর্থ প্রকাশ করেন। তার প্রকাশিত পান্ডুলিপিতে অবশ্য সমস্ত সংক্ষেপিত হিব্রু-ল্যাতিনের পূর্নরূপ প্রকাশ পায়। এটি ১৭৬৩ তে সুইডেনের উপাসালায় প্রকাশিত হয়। এটি থিওডোর জন কর্তৃক পুনঃপ্রকাশিত হয়েছিল।
নিটেলের অনুবাদে অবশ্য অনেক ভুল ছিল বিশেষ করে ল্যাতিন অংশটুকুতে। তিনি সবগুলো শব্দের অর্থ বের করেননি এবং তার অনুবাদে বেশ কিছু "পান্ডুলিপির ভুল" থেকে গিয়েছিল। তিশ্চেন্ডর্ফ ১৮৫৫ সালে আরও সূক্ষ আরেকটা নতুন পান্ডুলিপি বের করেন, যার ল্যাতিন অংশটুকুর অনুবাদ মোটামুটিভাবে নির্ভুল ছিল। তিশ্চেন্ডর্ফ কেবল পবিত্র ল্যাটিন নামসমূহে (নোমিয়া স্যাকরা) সংক্ষেপণ ব্যবহার করেছিলেন আর তার অনুবাদে কোন "পান্ডুলিপির ভুল"ও ছিলনা। ১৯৯৯ সালে কার্লা ফালুওমিনি কর্তৃক নতুন গথিক লেখার সমাবেশ উপস্থাপিত হয়। .
বর্তমানে কোডেক্সটি জার্মানির উলফেনবুটেল এ লাইব্রেরি হারজগ আগাস্ট বাইবেলিওটেক এ সংরক্ষিত আছে।
গথিক অংশ (ফলিও ২৭৭ রেক্টো, কলাম ১)
right|thumb|216x216px|লিটেলের লেখা থেকে রোমান্স ১১:৩১ - ১২:১
ল্যাতিন অংশ (ফলিও ২৭৭ রেক্টো, কলাম ২)
right|thumb|228x228px|রোমান্স (১১:৩৩ - ১২:৫) থেকে পাওয়া তিশ্চেন্ডর্ফের লেখা
ইন্দাং (নৃত্য)
ঐতিহাসিক প্রমান থেকে জানা যায় যে, চোদ্দ শতকে মিনাং সংস্কৃতি এবং ইসলামিক সংস্কৃতির বিকাশের ফল ইন্দাং নৃত্য। কথিত আছে যে ইসলামী ব্যবসায়ীরা আচেহ শহরে প্রবেশ করে স্থানীয় অঞ্চলে ইসলামি সভ্যতার সূচনা করেছিল। সুমাত্রা দ্বীপের পশ্চিম উপকূল থেকে শুরু করে উলাকান-প্যারিয়ামান পর্যন্ত ইসলামের প্রভাব ছড়িয়ে পড়ে।
কুরানের ক্রিয়াকলাপের পরে সুরাওতে এই নৃত্য উপস্থাপনা করা হয়। নৃত্যের সাথে গাওয়া গানের বিষয়বস্তুতে ধর্মীয় শিক্ষা ও বাণী অন্তর্নিহিত থাকে।
বহমান সময়ের পরিপ্রেক্ষিতে, ইন্দাং শব্দটির ব্যবহার ও উচ্চারণে কিছু বিশেষ পরিবর্তন ও উত্থান-পতন লক্ষ্য করা গেছে। অনুষ্ঠানের প্রথম দিনে শুরুর সময়, ইন্দাং নৃত্য শুরু হয় মধ্যরাতে। মোটামুটি রাত এগারোটা থেকে বারোটার মধ্যে অনুষ্ঠানের সূচনা হয়। দ্বিতীয় দিনে প্রবেশ সন্ধ্যা হয়ে যাওয়ার পর মাগরিবের নামাজ পড়া হয় ও এই নৃত্য পরিবেশনা শুরু হয়।  ইন্দাং নাচ ইন্দোনেশিয়ার বাইরেও জনপ্রিয়। যেমন নেগেরি সেম্বিলান, মালয়েশিয়া ইত্যাদি দেশেও এই নাচের প্রচলন আছে।
নলপুর রেলওয়ে স্টেশন
নলপুর রেলওয়ে স্টেশন হল হাওড়া-খড়গপুর লাইন এর একটি গুরুত্ব পূর্ণ রেলওয়ে স্টেশন। এই স্টেশনটি  কলকাতা শহরতলি রেলওয়ে  ব্যবস্থার অন্তর্গত একটি স্টেশন। এটি ভারতের পশ্চিমবঙ্গ রাজ্যের হাওড়া জেলায়  অবস্থিত। স্টেশনটি নলপুর এবং পার্শ্ববর্তী এলাকায় রেল পরিষেবা প্রদান করে। হাওড়া রেলওয়ে স্টেশন থেকে ২০ কি.মি. দূরে স্টেশনটি অবস্থিত।
ইতিহাস
নলপুর রেলওয়ে স্টেশনটি পশ্চিমবঙ্গের নলপুর এতে অবস্থিত। স্টেশন কোড হল (এনএএলআর)। এটি হাওড়া-খড়গপুর লাইনের একটি ছোট রেলওয়ে স্টেশন। নিকটতম স্টেশনগুলি বাউড়িয়া এবং আবাদা এবং প্রধান রেলওয়ে স্টেশন হল হাওড়া। সমস্ত লোকাল ইএমইউ ট্রেনগুলি এই স্টেশনে দাঁড়ায়। যেমন- হাওড়া-খড়গপুর লোকাল, হাওড়া-মেদিনীপুর লোকাল, হাওড়া-পাঁশকুড়া লোকাল, হাওড়া-হলদিয়া লোকাল ইত্যাদি। হাওড়া-খড়গপুর লাইনটি ১৯০০ সালে চালু হয়। হাওড়া-খড়গপুর লাইনটি ১৯৬৭-৬৯ সালে বিদ্যুতায়িত হয়। সাঁতরাগাছি-পাঁশকুড়া-খড়গপুর চতুর্থ লাইন নির্মাণের পরিকল্পনা রয়েছে।
সূরা আরাফ
সূরা আল আরাফ (আরবি ভাষায়: سورة الأعراف, "অর্থ উঁচু স্থান") মুসলমানদের ধর্মীয় গ্রন্থ কুরআনের সপ্তম সূরা, এর আয়াত সংখ্যা ২০৬টি এবং এর রূকুর সংখ্যা ২৪টি। এই সূরাটি মক্কায় অবতীর্ণ হয়েছে। এই সূরার কেন্দ্রীয় বিষয়বস্তু হচ্ছে রিসালাতের প্রতি ঈমান আনার দাওয়াত।
আয়াসমূহ ও অর্থ
সম্পূর্ণ সূরাটির বাংলা অনুবাদ উইকিসংকলনে দেখুন।
নাযিলের সময়-কাল
এ সূরার আলোচ্য বিষয়ের প্রতি দৃষ্টিপাত করলে সুস্পষ্টভাবে অনুভূত হয়ে যে, এ সূরাটি সূরা আন আমের প্রায় সমসময়ে নাযিল হয়। অবশ্য এটা আগে না আন’আম আগে নাযিল হয় তা নিশ্চয়তার সাথে চিহ্নিত করা যাবে না। তবে এ সূরায় প্রদত্ত ভাষণের বাচনভংগী থেকে এটি যে ঐ সময়ের সাথে সম্পর্কিত তা পরিষ্কার বুঝা যায়। কাজেই এর ঐতিহাসিক পটভূমি অনুধাবন করার জন্যে সূরা আন’আমের শুরুতে যে ভূমিকা লেখা হয়েছে তার ওপর একবর নজর বুলিয়ে নেয়া যথেষ্ট হবে।